Az AP szám a pénztárgép egyedi azonosítója, a gép hátoldalán látható nagy számokkal kiírva. A pénztárgépet úgy kell az üzletben elhelyezni, hogy ez a szám jól látható legyen a vásárlók (és az ellenőrök) számára is. Amennyiben az üzlet berendezéséből adódóan ez nem megoldható, akkor ki kell nyomtatni legalább 3cm magasságú karakterekkel, és jól látható helyen el kell helyezni az üzletben.
Nem szükséges a bejárathoz kitenni, nem kell az utcáról is látszódnia a számnak. A rendelet csak az üzleten belüli feltüntetését írja elő, minimálisan 3cm magas számokkal.